钦定古今图书集成/明伦汇编/氏族典/第074卷 > 朱怀干
## 钦定古今图书集成/明伦汇编/氏族典/第074卷 > 朱怀干

按《万姓统谱》：“怀干，字守正，归安人。嘉靖壬辰进士，授
刑部主事，详刑慎法，大司寇唐文襄龙独才之。以议
皇亲张延龄狱，谪泰州同知，历扬州知府，恤刑狱，兴
学校，节冗费，郡称大治。进鲜贵珰，横索夫价，拒不纳，
遂诬奏下诏狱，谪韶州同知，晋思南知府，复以直忤
监司归。平生孝友，尤俭素甘蔬粝，于官于家，必行其”
志，屡遭贬斥，不易所守，士林重之。